कन्फर्मेशन के बाद एडमिशन नहीं लिया तो लगेगा जुर्माना
जमशेदपुर | देशभरके आईआईटी, एनआईटी समेत अन्य इंजीनियरिंग इंस्टीट्यूट में अगले शैक्षणिक सत्र में स्पेशल राउंड काउंसलिंग में एलॉट सीट छोड़ने पर विद्यार्थियों को जुर्माना देना पड़ेगा। यह जुर्माना विद्यार्थियों द्वारा कन्फर्म कराई गई सीट के लिए दी गई एडमिशन फीस से काटा जाएगा। केंद्र सरकार की ओर से इस संबंध में गाइडलाइन जारी कर दी गई है। शैक्षणिक सत्र 2017-18 में आईआईटी और एनआईटी संस्थानों की काउंसिलिंग पहले चार राउंड में आयोजित होंगे। इसमें अलॉट सीट को छोड़ने का अधिकार होगा। उसके बाद खाली सीटों पर स्पेशल राउंड काउंसलिंग की जाएगी, जिसे पांचवीं और छठी राउंड काउंसिलिंग का नाम दिया जाएगा। इस दौरान वेटिंग लिस्ट के साथ-साथ पहली चार राउंड की काउंसिलिंग में सीट ले चुके स्टूडेंट्स भी दोबारा काउंसिलिंग के लिए आवेदन कर सकेंगे।
hin_Deva hin_Deva